VEGA & Livenation præsenterer

**Anmelderost raptalent gæster Danmark for første gang med nyt konceptalbum**

*Raptalentet Logic gæster for første gang Danmark og giver koncert i Lille VEGA den 8. maj 2016. Rapperen følger op på sit anmelderroste og succesfulde debutalbum med et nyt konceptalbum, der handler om en verden 100 år ude i fremtiden.*

Den amerikanske rapper Logic har på blot et år skabt sig en lynkarriere, siden han udgav sit debutalbum, der gik direkte ind som nummer fire på Billboard 200. Nu gæster hiphop-talentet VEGA med sit anden album i rygsækken.

**Logic rejser ud i fremtiden på nyt konceptalbum**

Den 25-årige Logic har netop udgivet den svære to’er, *The Incredible True Story*, hvor rapperen gennem pladen forsøger at beskrive verden 100 år ude i fremtiden. Trods sin unge alder, handler Logics tekster blandt andet om hans personlige historier og de udfordringer, han har mødt med forældre, som har indtaget stoffer og alkohol hele hans liv.

*The Incrediable True Story* går ikke kun i fodsporerne på det anmelderroste debutalbum, *Under Pressure*, men formår at løfte rapperen til nye højder. Albummet kombinerer et højt rytmisk tempo med et personligt og intelligent tekstunivers.

**Debutalbum blev rost til skyerne**

Det respekterede amerikanske hiphop-magasin HipHopDX er svært begejstret for Logic og giver debutalbummet *Under Pressure* 4 ½ stjerne, som er tæt på topkarakter.

Logic har også gjort sig bemærket i Danmark, hvor GAFFA gav albummet fem ud af seks stjerner og skrev: ”*Det, der dog gør mest indtryk er hans rapstil. Rytmisk veksler den mellem det drævende og dobbelttempo, men tonelejet er meget mindre levende. Det virker unægteligt bedre, end når det beskrives, og langt de fleste af de 15 skæringer gør ham og hans historier ære. Et rigtigt gedigent album fra en interessant rapper*”.

Se videoen til singlen ”Fade Away”:

https://www.youtube.com/watch?v=Uf7nGBJOR9I

**Fakta om koncerten:**
Logic (US)
Søndag den 8. maj 2016 kl. 20
Lille VEGA, Enghavevej 40, 1674 Kbh. V
175 kr. + gebyr
Forsalg via VEGAs hjemmeside og Billetnet.

Læs mere om koncerten med Logic og køb billet her.